**פעולת הפקה- דיבור (בע"פ) בהתאם לרמה A2**

**סולם 5**

**דיבור בפני קהל**: סולם זה מתייחס לפרזנטציה בישיבה פורמלית, בהרצאה, באירוע ציבורי או בכיתה. הסולם כולל את התבחינים שלהלן:

מורכבות הדיבור: החל ממשפטים קצרים שהוכנו מראש ועד פרזנטציה מפותחת בנושאים מגוונים ומורכבים.

היכולת להשיב על שאלות: החל ממתן תשובה לשאלות פשוטות ועד להתמודדות עם סדרה של שאלות באופן שוטף וספונטני.

**התבחין**: מסוגלים להציג פרזנטציה קצרה בנושא מוכר מחיי היום-יום, להסביר את תוכנה ולענות על שאלות פשוטות. במידת הצורך אפשר לבקש מן השואל לחזור על השאלה.

**פעילויות:**

**פרזנטציה על חווית הקנייה בקניון**: התלמידים יתארו את חווית הקנייה האישית שלהם ויתייחסו לאווירה בקניון. הם ידברו על ריחות, צבעים, תחושות והחוויה הכוללת. לאחר מכן, התלמידים בכיתה ישאלו שאלות על הרגשות או על הפריטים שהם רכשו, והתלמידים יענו על שאלות של חבריהם.

**הצגת "החנות האהובה עלי"**: כל תלמיד יבחר חנות אחת מתוך התיאור בטקסט ויכין פרזנטציה קצרה שבה יתאר מה מושך אותו לחנות זו, אילו מוצרים מעניינים אותה, ומה לדעתו מיוחד בה. התלמידים בכיתה ישאלו שאלות על החנות ויבקשו פרטים נוספים על המוצרים שבה.

**תיאור "טיול הקניות האידיאלי"**:התלמידים יתארו טיול קניות חלומי בו הם מתכננים לעצמם "יום בקניון". הם יתארו את סדר הפעולות שלהם, האווירה, החנויות שיבקרו בהן והמוצרים שהם מחפשים. לאחר מכן התלמידים בכיתה ישאלו שאלות על ההעדפות שלהם במוצרים והם יענו בהתאם.

**פרזנטציה: "הבחירה האישית"**: כל תלמיד יתאר את הפריט המועדף עליו מהקניון – כמו החולצה או הספר מהסיפור. עליו להסביר מדוע בחר דווקא בפריט זה, מה הוא אוהב בו, ומה הוא מחפש בדרך כלל כשהוא רוכש מוצרים דומים. הקהל ישאל שאלות על הסגנון, הצבע, השימוש בפריט או חווית המדידה.